கேள்வி: இனோகா சத்தியாங்கனி பற்றி விளக்கவும்.
பதில்: }} இனோகா சத்தியாங்கனி கீர்த்திநந்தா ( ''Inoka Sathyangani Keerthinanda'' ) சர்வதேச அளவில் புகழ்பெற்ற இலங்கைத் திரைப்படத்துறை இயக்குநரும், தயாரிப்பாளரும் மற்றும் இலங்கை ரூபவாகினி கூட்டுத்தாபனம் முன்னாள் தலைவரும் ஆவார். 2002 ஆம் ஆண்டில், கருக்கலைப்பு கருப்பொருளைக் கையாளும் இவரது முதல் முயற்சியான ''சுலாங் கிரில்லி'' என்ற திரைப்படத்திற்காக இவர் விமர்சன ரீதியான பாராட்டைப் பெற்றார். இலங்கையின் திரையுலக வரலாற்றில் ஒரு திரைப்படம் வென்ற அதிகபட்ச விருதுகளை இப்படம் வென்றது. இவர் "சிறந்த மற்றும் ஆரோக்கியமான இலங்கைத் திரையுலகை" நோக்கிச் செயல்படும் "கொழும்பு சுதந்திர சினிமா மன்றத்தின்" செயலில் உறுப்பினராக உள்ளார். அதிக தயாரிப்புத் திறன் கொண்ட கன்னி முயற்சிக்குப் பிறகு, இவர் இலங்கையில் வெற்றிகரமான ஒரு சில பெண் இயக்குநர்களில் ஒருவராகக் கருதப்படுகிறார்.